Erin Tanti kien luċidu, bil-pressjoni u l-polz normali. Hekk xehed fil-qorti Patrick Camillieri, infermier fid-dipartiment tal-emergenza li fid-19 ta’ Marzu kien fuq l-irdumijiet ta’ Ħad-Dingli meta Lisa Maria Zahra instabet mejta. Ix-xhud kompla jgħid li Tanti kien stqarr li hu u Lisa Maria kienu qabżu biex jagħmlu suwiċidju wara li l-pilloli li ħadu ma ħadmux. Dan ħareg meta kompliet il-kumpilazzjoni fil-konfront ta’ Erin Tanti li qed jigi akuzzati bil-qtil tal-istudenta tiegħu Lisa Maria Zahra. Patrick Camillieri qal li Tanti kien jidher stabbli tant li ma marrux minnufih l-isptar b’ambulanza iżda stenna li tittella l-persuna l-oħra fl-eventwalità li din kellha bżonn l-għajnuna. L-infermier qal li kull mistoqsija li saret, Tanti beda jirrispondiha mingħajr tfixkil. Xehed wkoll Mark Ciangura li jaħdem fid-dar tal-familja Zahra li fost affarjiet oħra qal li kien ra demm ma’ idejn Lisa Maria mill-grif li kienet għamlet hi stess. Għall-mistoqsijiet tal-Avukat Michael Schriha li qed jidher għall-akkużat, Ciangura qal li hu kien talabha biex tagħtih ix-xafra li biha għamlet il-grif u din kienet ħarget xafra minn ġo soft toy. Ciangura qal li kien hu li issuspetta li kien hemm persuna fir-residenza ta’ Zahra li fil-fatt kien Erin Tanti. Xehdu wkoll Luke Vella u Darren Scerri li nhar id-19 ta’ Marzu kienu fl-inħawi tal-Irdum ta’ Ħad-Dingli u ċemplu għall-ambulanza. Huma xehdu fost oħrajn li semgħu lil Tanti jgħajjat għall-għajnuna. Fis-seduta xehdu diversi esperti tal-Qorti, fosthom Stephen Farrugia Sacco li ppreżenta rapport dwar x’kien ingħad fuq is-sit ask fm. AĠĠORNAT (4): Mark Ciangura kompla jixhed li meta rritornaw ma setgħux isibu lil Lisa Marie u kienu għamlu rapport l-għassa li hija mitlufa. Qal li sadattant, Tony Zahra kien għamel arranġamenti biex jiġi lura d-dar malajr. Xehed li hu kien daħal fil-kamra tas-sodda tagħha biex jara x’ħadet u kien jidher li kellha biss il-ħwejjeġ ta’ fuqha. Żied li anke l-karta tal-identità u l-passaport kienu baqgħu d-dar. Qal li kienu għaddew il-filmati tas-cctv lill-Pulizija. Żied jixhed li meta Tony Zahra rritorna l-ewwel li m’għamel kien li mar għand in-nanna biex jara jekk Lisa Marie marritx hemm iżda ma kinetx u meta ċempel lil kuġintha minn naħa t’ommha, ma kienetx hemm lanqas. Qal li normalment meta Tony Zahra jsiefer, Lisa Marie kienet tmur toqgħod għand in-nanna u li din id-darba kienet l-ewwel darba li baqgħet San Pawl tat-Tarġa. Mistoqsi mill-Avukat Michael Schriha, Mark Ciangura qal li kien jara l-filmati tas-cctv darba fil-ġimgħa biex jassigura li qed jaħdmu u li d-diskussjonijet li kien ikollu ma’ Lisa Marie kienu dwar mużika u annimali eżotiċi. Mark Ciangura kompla jixhed li meta kien qed ikellem lil Lisa Marie kien induna li kellha xi ġrieħi f’idejha u qatlu li girfet lilha iniffsa. Żied li hu kien ġab xugaman biex jimsaħomlha. Wera l-fehma li Lisa Marie kienet għamlet hekk biex tiġbed l-attenzjoni u stqarr li ma kienx ċempel ambulanza. Qal li Lisa Marie kienet tagħtu blade waħda maqsuma u li kien hemm bosta teddy bears fil-kamra. Żied li x’ħin kienu waslu ħuha u kuġintha, hu ħareġ ‘il barra biex jagħti l-ispazju dovut. AĠĠORNAT (3): Fis-seduta ta’ llum xehed ukoll Mark Ciangura li jieħu ħsieb il-manutenzjoni ta’ li jkun hemm bżonn fid-dar ta’ Tony Zahra. Huwa ilu jaħdem dan ix-xogħol 15-il sena u qal li hu kien jaf lil Lisa Mirie Zahra għax imur kuljum id-dar. AĠĠORNAT (2): Xehed Luke Vella li dak inhar tal-inċident, huwa kien ma’ grupp fl-inħawi u kienu qed jagħmlu barbeque. Qal li għamlu hemm sa xi l-4 p.m. u li kienu semgħu xi nies jgħajtu għall-għajnuna. Żied li raw persuna fuq il-blat li talabhom l-għajnuna. Żied li kienu rawh nieżel minn fuq. Darren Scerri li ukoll kien fuq il-post fid-19 ta’ Marzu ukoll kien qed barbeque fl-irdumijiet ta’ Ħad-Dingli u qal li għall-ħabta tan-12.30 p.m. kienu raw lil Erin Tanti. Żied li huma u mexjin lejn il-post fejn kienu se jagħmlu l-barbeque, kienu raw rieqed u f’ħin minnhom rawh miexi. Żied li waqt li kienu għall-barbeque, Erin Tanti qatt ma talabhom l-għajnuna iżda dan għamlu biss x’ħin kienu se jitilqu. Qal li kien għall-ħabta tal-4 p.m. meta Erin Tanti beda jgħajjat għall-għajnuna u meta staqsewh x’ġaralu, qalhom li kien bil-għatx u għandu xi għadam imkisser. Żied li ma kienx hemm passaġġi minn fejn jgħaddu biex jinżlu ħdejh u għalhekk kienu wadbulu flixkun xi ħaġa. Wara huma ċemplu għall-ambulanza li marret fuq il-post aktar tard. AĠĠORNAT: Il-psikologa Dr Maria Galea preżentat rapport li għamlet dwar Erin Tanti. Meta mistoqsija minn l-avukat Joe Gilgio, Dr Galea qalet li Erin Tanti kien konxju iżda qalet li ma tiftakarx x’kien qallha meta wasal għandha. Dr Joseph Spiteri li tqabbad mill-Qorti biex jeżamina lil Erin Tanti ħalli jara jekk kienx kapaċi jitla il-Qorti u jkellem lill-pulizija, qal li fil-fehma tiegħu Erin Tanti kien kapaċi li jagħmel it-tnejn Infermier mad-dipartiment tal-emerġenza u fuq l-ambulanzi, Patrick Camillieri xehed li kienu marru fuq il-post f’Marzu, għax saru jafu li kien hemm persuna tgħajjat għall-għajnuna imma ma kienux jafu eżatt fejn. Qal li kienu tellgħu lil Erin Tanti l-forzi armati u huma ħaduh bl-ambulanza lejn l-isptar. Xehed li l-ewwel mistoqsija li kien għamillu kienet x’ġara u qalilhom li kien mat-tfajla. Camilleri xehed li Erin Tanti kien qalilhom li kienu ħadu xi pilloli għax kellhom il-ħsieb li jneħħu ħajjithom b’idejhom u wara li ma ħadmux il-pilloli, marru fuq l-irdum u l-ewwel qabżet Lisa Marie u hu qabeż warajha. Xehed li Erin Tanti kien qalilhom ukoll li ien hemm xi problemi fil-familja għax hu ma kienx aċċettat la minn missierha u lanqas minn ħuha. Żied li Erin Tanti ma nesa xejn minn dak li ġara għax beda jwieġbu għal kull ma kien qed jistaqsih. Żied li kien rah stabbli u meta eżaminawh sabu li l-pressjoni kienet tajba u anke l-polz kien tajjeb. Żied li Erin Tanti kien jaf ukoll x’ħin kien u anke id-data. Camilleri qal li qabel telqu bl-ambulanza lejn l-isptar, il-paramediċi kienu qed jistennew li tittella’ wkoll it-tieni persuna u qal ukoll li huma ma kienux marru mill-ewwel fuq il-post għax ma kienx hemm bżonn għajnuna immedjata. Meta xehed is-Surġent Antoine Zammit stazzjonat in-Naxxar, qal li huma kienu marru fuq il-post u sabu l-karozza li kien fiha aspirina, flixkun whisky, ammont kontanti ta’ flus żewġ mobiles u ġakketta. Xehed ukoll il-kuntistabbli Darren Micallef li kien CID, u qal li fl-ewwel ta’ April, l-imputat kien ‘discharged’ mill-isptar u marru Monte Carmeli biex jarrestawh minn hemm. Żied li fil-5 ta’ April kienu marru fuq il-post tal-inċident u niżlu mal-esperti tal-Qorti. Il-Pulizija ikkonferma li sabu nofs flixkun whisky, asprina, aktar minn €2,000 u xi ċekkijiet kif wkoll xi ħwejjeġ u żarbun. Aktar kmieni: Fil-Qorti qed tkompli l-kumplikazzjoni tax-xhieda kontra Erin Tanti, akkużat bil-qtil ta’ Lisa Marie Zahra ta’ 15-il sena li kienet instabet mejta fl-irdum ta’ Had-Dingli f’Marzu li għadda. Fis-seduta tax-xahar li għadda l-Qorti diġa qalet li f’dak l-istadju, hemm provi bizzejjed biex Erin Tanti jitqiegħed taħt att ta’ akkuzi dwar il-qtil ta’ Lisa Marie. Illum xehed Stephen Farrugia Sacco bħala espert tal-Qorti u kien mitlub iniżżel xi konversazzjonijiet minn ask fm tal-vittma Lisa Marie Zahra. Huwa qal li l-‘account’ tal- ask fm kien sospiż u ġab informazzjoni zgħar bħal ‘snap shots’ ta’ ask fm minn fuq il- facebook tal-vittma għax iż-żewġ ‘accounts’ kienu abbinati flimkien.